《次韵酬达善》
宋代·舒岳祥

昔有好名者，举国让子之。
若或非其人，箪食见色辞。
草木固同臭，磁铁非有期。
主人解谈谐，寓言蒙庄卮。
陶公岂真乞，善谑淇澳诗。
仲尼不假盖，将护子夏非。
贤哉此宾主，不乞彼自贻。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。